**Utkast til forskrift om endring av forskrift om tilsyn og sertifikat for norske skip og flyttbare innretninger og forskrift om havnestatskontroll**

Fastsatt av Sjøfartsdirektoratet xx.yy.zz med hjemmel i lov 16. februar 2007 nr. 9 om skipssikkerhet (skipssikkerhetsloven) § 9, § 10, § 11, § 12, § 13, § 14, § 15, § 16, § 17, § 21, § 22, § 22a, § 23, § 24, § 25, § 26, § 27, § 28, § 28a, § 31, § 32, § 34, § 35, § 42, § 44, § 45, § 49, § 52 og § 54, jf. delegeringsvedtak 16. februar 2007 nr. 171, delegeringsvedtak 31. mai 2007 nr. 590 og delegeringsvedtak 19. august 2013 nr. 1002.

**I**

I forskrift 22. desember 2014 nr. 1893 om tilsyn og sertifikat for norske skip og flyttbare innretninger gjøres følgende endringer:

**Ny § 21a skal lyde:**

§ 21a*Sikkerhetssertifikat for passasjerskip i Norges territorialfarvann ved Svalbard*

 (1) Skip som fører mer enn tolv passasjerer i territorialfarvannet ved Svalbard, og som ikke har sikkerhetssertifikat for passasjerskip på internasjonal reise, skal ha sikkerhetssertifikat for skip i Norges territorialfarvann ved Svalbard.

 (2) Gyldig tilsynserklæring for elektriske anlegg skal foreligge og radiotilsyn skal være utført før sikkerhetssertifikatet kan utstedes.

 (3) Sikkerhetssertifikat for passasjerskip i Norges territorialfarvann ved Svalbard utstedes med varighet inntil tolv måneder.

**Ny § 21b skal lyde:**

§ 21b *Tilsyn for sikkerhetssertifikat for passasjerskip i Norges territorialfarvann ved Svalbard*

 Skip som skal ha sikkerhetssertifikat for passasjerskip i Norges territorialfarvann ved Svalbard skal gjennomgå tilsyn etter HSSC, for å vise at skipet oppfyller kravene til konstruksjon og utrustning som gjelder for passasjerskip i territorialfarvannet ved Svalbard:

a) førstegangstilsyn før skipet tas i bruk

b) fornyelsestilsyn hver tolvte måned, jf. § 35

c) utvendig tilsyn av skipets bunn utføres ved hvert fornyelsestilsyn

i. Minst to av bunntilsynene som kreves etter bokstav c, skal i løpet av en femårsperiode skje når skipet er tørt.

ii. Det skal ikke gå mer enn 36 måneder mellom to tilsyn av bunnen når skipet er tørt.

iii. Passasjerskip som følger de særskilte føringene i HSSC, kan i stedet for kravene etter bokstav c romertall i og ii, i løpet av en femårsperiode gjennomføre et bunntilsyn når skipet er tørt. Femårsperioden følger varigheten av skipets Internasjonale lastelinjesertifikat.

**II**

I forskrift 24. november 2014 nr. 1458 om havnestatskontroll gjøres følgende endringer**:**

**§ 3 skal lyde:**

|  |  |
| --- | --- |
|  | *§ 3 passasjerskip i innenriksfart* Direktiv 2009/45/EF som endret ved direktiv 2010/36/EF gjelder med de presiseringer, unntak og tillegg som er fastsatt i norske forskrifter for:1. passasjerskip i havområde A, B, C eller D bygget 1. mai 2000 eller senere og passasjerskip med lengde (L) på 24 meter eller mer bygget før 1. mai 2000 og
2. hurtiggående passasjerskip med lengde (L) på 24 meter eller mer.

 Passasjerskip som ikke er sertifisert i samsvar med reglene i første ledd skal ha dokumentasjon fra flaggstaten som viser at skipet holder samme sikkerhetsnivå norske passasjerskip i tilsvarende fartsområde. |
|  |  |

**III**

Forskriften trer i kraft 1. januar 2020.